b'\n_START_ARTICLE_\nWorld Heavyweight Championship (wrestling)\n_START_PARAGRAPH_\nWorld Heavyweight Championship er navnet p\xc3\xa5 flere forskellige VM-titler inden for wrestling, heriblandt TNA World Heavyweight Championship i Total Nonstop Action Wrestling (TNA) og WWE World Heavyweight Championship i World Wrestling Entertainment (WWE), men begrebet d\xc3\xa6kker generelt ogs\xc3\xa5 over wrestlingorganisationernes mest prestigefyldte titel, eksempelvis WWE Championship, der siden 1980\'erne ikke har b\xc3\xa5ret navnet "world heavyweight championship", men som har haft samme status._NEWLINE_Indtil 1980\'erne var det meget f\xc3\xa5 wrestlingorganisationer, der med rette kunne kunne promovere et "world heavyweight championship" eller en verdensmester, fordi mange af disse verdensmestre kun forsvarede deres VM-titel i et begr\xc3\xa6nset omr\xc3\xa5de, fx kun i enkelte regioner af USA. _NEWLINE_I 1980\'erne kom wrestling ind i popul\xc3\xa6rkulturen, og mange wrestlingorganisationer fik landsd\xc3\xa6kkende og verdensomsp\xc3\xa6ndende eksponering og kunne derved mere retm\xc3\xa6ssig promovere et "world heavyweight championship" verden over.\n_START_SECTION_\nHistorie\n_START_PARAGRAPH_\nDe fleste af de mest anerkendte VM-titler i dag stammer fra den f\xc3\xb8rste anerkendte VM-titel, der blev vundet af Georg Hackenschmidt i 1905. NWA World Heavyweight Championship, der blev etableret i 1948 i National Wrestling Alliance (NWA), sporer direkte dens afstamning fra disse tidlige verdensmestre og er dermed den \xc3\xa6ldste eksisterende VM-titel, der fortsat er aktiv. Der opstod mange regionale wrestlingorganisationer i USA, og NWA blev dannet i 1948 som et ledende organ inden for wrestling. De enkelte wrestlingorganisationer i NWA fortsatte med at anerkende deres egne titler og mestre, men de anerkendte samtidig NWA World Heavyweight Championship som den \xc3\xb8verste og vigtigste titel \xe2\x80\x93 ogs\xc3\xa5 vigtigere og mere prestigefyldt end deres egen "VM-titel". American Wrestling Association (AWA) blev dannet i 1960, fordi organisationen rev sig l\xc3\xb8s fra NWA i slutningen af 1950\'erne. AWA etablerede AWA World Heavyweight Championship og for\xc3\xa6rede titlen til NWA\'s regerende verdensmester Pat O\'Connor, men kort tid efter bestemte AWA, at O\'Connor havde opgivet titlen til AWA\'s Verne Gagne. AWA og AWA\'s VM-titel blev inaktive i 1990. NWA World Heavyweight Championship har siden fungeret som den VM-titel som andre VM-titler er sprunget ud fra, fx WCW World Heavyweight Championship i World Championship Wrestling (WCW). Som en konsekvens heraf er ogs\xc3\xa5 disse VM-titler forbundet med Georg Hackenschmidts og Frank Gotchs VM-titler i starten af 1900-tallet. _NEWLINE_World Wrestling Entertainment (WWE) r\xc3\xa5der over to af disse aktive VM-titler: WWE Championship og WWE World Heavyweight Championship. WWE Championship blev introduceret i 1963, da Capitol Wrestling Corporation, forg\xc3\xa6ngeren til WWE, rev sig l\xc3\xb8s fra NWA og blev til World Wide Wrestling Federation (WWWF). WWWF World Heavyweight Championship blev derved etableret ud fra NWA World Heavyweight Championship og blev givet til Buddy Rogers, efter at han havde tabt NWA World Heavyweight Championship til Lou Thesz. WWWF blev omd\xc3\xb8bt til World Wrestling Federation (WWF) i 1979, og VM-titlen blev kendt under navnet WWF World Heavyweight Championship og senere kun WWF Championship. P\xc3\xa5 samme m\xc3\xa5de blev WCW World Heavyweight Championship introduceret i World Championship Wrestling (WCW) i 1991 og givet til NWA\'s regerende verdensmester Ric Flair. WCW rev sig l\xc3\xb8s fra NWA i 1993 og blev en konkurrent til WWF. WCW fik en masse succes og til sidst gik de ind i en krig om tv-seere mod WWF. WCW fortsatte ogs\xc3\xa5 med at anerkende Ric Flairs periode med NWA World Heavyweight Championship under et andet navn, WCW International World Heavyweight Championship. Denne titel eksisterede i WCW, fordi NWA var begyndt at anerkende en anden verdensmester, og WCW kunne derved ikke bruge NWA-navnet til at promovere titlen l\xc3\xa6ngere. Titlen blev forenet med WCW World Heavyweight Championship i 1994. WCW blev senere opk\xc3\xb8bt af WWF, og WCW World Heavyweight Championship blev forenet med WWF Championship i 2001. Chris Jericho blev WCW\'s sidste verdensmester, og han blev efterf\xc3\xb8lgende ogs\xc3\xa5 den nye, ubestridte verdensmester i WWF efter sejr over The Rock og Steve Austin. _NEWLINE_WWF Championship blev s\xc3\xa5ledes den ubestridte VM-titel inden for wrestling, fordi ingen andre prominent VM-titler eksisterede l\xc3\xa6ngere. WWF blev omd\xc3\xb8bt til World Wrestling Entertainment (WWE) i 2002, og titlen blev kendt som WWE Undisputed Championship, og samtidig blev WWE opdelt i to "brands" \xe2\x80\x93 RAW og SmackDown. WWE Undisputed Championship blev derefter tildelt det ene brand og blev omd\xc3\xb8bt til WWE Championship, da WWE introducerede WWE World Heavyweight Championship (i WWE kendt som World Heavyweight Championship). WWE World Heavyweight Championship blev derved ogs\xc3\xa5 produceret indirekte fra NWA World Heavyweight Championship. ECW Championship, der oprindeligt eksisterede i Extreme Championship Wrestling (ECW), blev introduceret i 1992 i Eastern Championship Wrestling, forg\xc3\xa6ngeren til ECW. Titlen blev officielt etableret i 1994 og er ogs\xc3\xa5 produceret fra NWA World Heavyweight Championship. Det skete, da organisationen rev sig l\xc3\xb8s fra NWA og blev til Extreme Championship Wrestling. WWF opk\xc3\xb8bte ECW i 2001 samtidig med WCW, men det var f\xc3\xb8rst i 2006, at WWE introducerede ECW som organisations tredje "brand" og derved ogs\xc3\xa5 ECW Championship. Brandet og titlen blev dog stoppet i 2010. _NEWLINE_I Total Nonstop Action Wrestling (TNA), en wrestlingorganisation, der blev grundlagt i 2001, lavede man en aftale med NWA om at bruge NWA World Heavyweight Championship i organisationen. TNA og NWA endte samarbejdet i 2004, men TNA fortsatte med at bruge NWA-navnet indtil 2007, hvor organisationen etablerede TNA World Heavyweight Championship, der ogs\xc3\xa5 deler NWA World Heavyweight Championships historie. Ring of Honor (ROH), der ogs\xc3\xa5 blev grundlagt i 2002, har ogs\xc3\xa5 vokset sig store inden for wrestling og anerkender ROH World Championship.\n_START_SECTION_\nNomenklatur\n_START_PARAGRAPH_\nNavnet p\xc3\xa5 wrestlingorganisationen kommer ofte f\xc3\xb8r navnet "world heavyweight championship" i en VM-titels fulde navn, fx NWA World Heavyweight Championship og WCW World Heavyweight Championship. Der er dog nogle VM-titler, der kun g\xc3\xa5r ved navnet "World Heavyweight Championship \xe2\x80\x93 alts\xc3\xa5 uden navnet p\xc3\xa5 organisationen. Det sker i nogle tilf\xc3\xa6lde i organisationer, hvor der ogs\xc3\xa5 er andre VM-titler. Det var tilf\xc3\xa6ldet i AWA i 1960\'erne og 1970\'erne, i NWA og WCW i 1990\'erne og i WWE i dag. _NEWLINE_Fordi navnet "world heavyweight championship" bliver brugt generelt om en r\xc3\xa6kke forskellige VM-titler, skaber det ofte forvirring om, hvilket mesterskab, der henvises til, n\xc3\xa5r man bruger navnet. Det er ofte tilf\xc3\xa6ldet, n\xc3\xa5r man skal redeg\xc3\xb8re for, hvor mange "world heavyweight championships" (VM-titler), Ric Flair reelt har vundet. WWE anerkender Flair som en 16-dobbelt verdensmester og anerkender hans "world heavyweight championships" i NWA, WCW og WWE, men det har ikke noget med WWE\'s World Heavyweight Championship at g\xc3\xb8re, og Flair har aldrig vundet den titel. _NEWLINE_Andre titler er blevet kaldt "VM-titler" uden at v\xc3\xa6re "world heavyweight championships". Disse titler inkluderede ofte forskellige klassifikationer, som fx v\xc3\xa6gtklasse eller titler, der har en eller flere specielle betingelser associateret med b\xc3\xa6ltet. Eksempler p\xc3\xa5 s\xc3\xa5danne titler inkluderer WCW World Television Championship eller WCW Cruiserweight Championship. Wrestlingorganisationer kan ogs\xc3\xa5 anerkende sekund\xc3\xa6re til VM-titlen, der er betegnet som regionale, nationale eller internationale titler, som fx WCW United States Heavyweight Championship eller WWE Intercontinental Championship.'